Te koop: 't Veld 33, 7061 DD Terborg
Te koop: 't Veld 33, 7061 DD Terborg
- Verwarming en warm water via een HR cv-ketel (Remeha Calenta, bouwjaar 2012);
Perceeloppervlakte 1.374 m² Program 22: Die Slag van Armagéddon
Die slag van Armagéddon, aan die einde van die groot verdrukking wanneer Christus terugkom aarde toe en self tot die stryd toetree, word in die Ou Testament as “die dag van die Here” beskryf. Dit is nodig om op sommige van hierdie vroeëre profesieë te let.
Die dag wanneer die Here kom om die oorblyfsel van sy volk te red en die nasies te oordeel, sal ‘n dag van verskrikking wees wanneer die kragte van die hemele geskud sal word. Baie van die Ou Testamentiese profete het profesieë oor die dag van die Here uitgespreek. Mense sal enersyds deur skroeiende hitte en droogtes geteister word, en andersyds deur verstikkende duisternis en die gerammel van geweldige aardbewings. Die sondaars wat hulle harte verhard het, sal saam met hulle handewerk verbreek word en op die puinhoop van ‘n verwoeste aarde beland:
Daar is baie meer sulke ernstige waarskuwings oor die oordele van die dag van die Here opgeteken, sodat mense nie die realiteit daarvan ligtelik opsy moet skuif nie. Die ontsettende omvang van die verwoesting, die redes daarvoor, naamlik ‘n uiters sondige geslag mense soortgelyk aan dié in die tyd van Noag en Lot, asook die feit dat dit oordele van God is, word telkens beklemtoon:
“Kyk, die Here maak die aarde leeg en verwoes dit, en Hy keer sy oppervlakte om en verstrooi sy bewoners... Die aarde word heeltemal leeg gemaak en heeltemal geplunder, want die Here het hierdie woord gespreek... Want die aarde is ontheilig onder sy bewoners: want hulle het die wette oortree, en die insettinge geskend, die ewige verbond verbreek. Daarom verteer die vloek die aarde en moet sy inwoners boet; daarom word die bewoners van die aarde deur ‘n gloed verteer en bly daar min mense oor” (Jes. 24:1, 3, 5-6).
Oor die slag van Armagéddon, wat die Here se strafgerig teen die ongehoorsame nasies is, sê Joël die volgende:
“Die son sal verander word in duisternis en die maan in bloed, voordat die groot en deurlugtige dag van die Here kom… Want kyk, in dié dae en in dié tyd wanneer Ek die lot van Juda en Jerusalem verander, sal Ek al die nasies versamel en hulle na die dal van Josafat laat aftrek, om daar met hulle ‘n strafgerig te hou ter wille van my volk en my erfdeel Israel wat hulle onder die nasies verstrooi het, en my land wat hulle verdeel het… Menigtes, menigtes in die dal van beslissing, want naby is die dag van die Here in die dal van beslissing! Die son en die maan word duister, en die sterre trek hulle glans in” (Joël 2:31 en 3:1-2, 14-15).
Die dal van Josafat verwys na die dal van Kidron in Jerusalem. Baie van die Antichris se magte sal hier saamgetrek wees in afwagting op Jesus se verskyning op die Olyfberg aan die einde van die sewe jaar lange regering van die Antichris. Die ander magte van die Antichris sal in Noord- en Sentraal-Israel ontplooi wees, terwyl sommige nog by die Eufraatrivier sal wees. Wanneer die duisternis van God se oordele oor hulle toesak, sal baie van hierdie soldate mekaar begin doodmaak:
“En dit sal die plaag wees waarmee die Here al die volke sal tref wat opgetrek het om teen Jerusalem te veg: Hy sal hulle vlees laat wegteer, terwyl hulle nog op hul voete staan; en hulle oë sal wegteer in hulle holtes, en hulle tong wegteer in hulle mond. En in dié dag sal ‘n groot verwarring van die Here onder hulle kom, sodat die een die hand van die ander sal gryp, en die hand van die een hom sal verhef teen die hand van die ander” (Sag. 14:12-13).
Johannes beskryf die wederkoms van Christus en die slag van Armagéddon só in Openbaring:
Uit hierdie gedeelte is dit duidelik dat die Antichris se laaste groot teiken Christus self en sy hemelse leërmag op die dag van sy wederkoms sal wees. Hy sal besef dat Jesus se koms die einde van sy koninkryk sal beteken, daarom sal hy alles in die stryd werp om teen die ware Messias te veg.
Die Kidrondal sluit suid van die stad by die Hinnomdal aan, en staan daarvandaan as die vuurdal bekend. Die Hinnomdal (ge Hinnom) is die dal van die seuns van Hinnom. Hierin was die Tofet waar die afvallige Israeliete hulle kinders deur vuur aan die afgod Molog geoffer het. Afval uit die stad is ook hier gestort en aan die brand gesteek. Weens die houtstapels vir die offer van die kinders aan Molog, en ook as gevolg van die brandende afval, het die dal van Hinnom ‘n simbool van die hel geword. In die Talmoed, ‘n Joodse boek van godsdienstige oorleweringe, word gesê dat een van die poorte na die hel in die dal van Hinnom is, op ‘n plek waar rook tussen twee palmbome uit die grond opgestyg het.
“En ek het ‘n engel uit die hemel sien neerdaal, met die sleutel van die afgrond en ‘n groot ketting in sy hand. En hy het die draak gegryp – die ou slang wat die duiwel en Satan is – en hy het hom gebind duisend jaar lank, en hom in die afgrond gewerp en hom toegesluit en dit bo hom verseël, sodat hy die nasies nie meer sou verlei totdat die duisend jaar voleindig is nie. Daarna moet hy dan ‘n kort tydjie ontbind word” (Op. 20:1-3).
Dit beteken egter nie dat die Satan op Gólgota vernietig of van die stryd uitgeskakel en iewers ingekerker is nie. Inteendeel, hy het ‘n magsposisie in die wêreld, want 1 Johannes 5:19 sê dat die hele wêreld in die mag van die Bose lê. Volgens 1 Petrus 5:8 loop hy soos ‘n brullende leeu rond en kyk wie hy kan verslind. Hierdie waarskuwing word aan Christene gerig, sodat hulle waaksaam en nugter kan bly en hulleself met die geestelike wapenrusting van God beklee om staande te bly teen die liste van die duiwel (Ef. 6:10-12). Ons kán in die oorwinning van Gólgota leef, maar dit sal nie sonder hewige stryd en aanslae deur die sielevyand gebeur nie.
In ‘n tyd soos hierdie – kort voor die aanbreek van die groot verdrukking en die slag van Armagéddon – is dit van die uiterste belang om seker te maak dat ons weergebore is en met die wapens van die lig weerstand bied teen die oprukkende magte van die Antichris. Mense wat nie aan die ware Christus behoort nie, sal mislei word om medewerkers van die Antichris te wees, of hulle daarvan bewus is of nie. Die wêreld polariseer nou tussen die volgelinge van die twee christusse – die ware Christus en die valse christus. Die Here Jesus het self sy eie volgelinge teen die gevare van misleiding deur die Antichris en sy meelopers gewaarsku toe Hy gesê het: “Pas op dat niemand julle mislei nie. Want baie sal onder my Naam kom en sê: Ek is die Christus! en hulle sal baie mense mislei” (Matt. 24:4-5).
Die oordele van die dag van die Here, insluitende die slag van Armagéddon, is die oordele van God oor ‘n Christus-verwerpende wêreld. Dit is nie vir die ware kinders van die Here bedoel nie, omdat ons nie in die oordeel kom nie. Ons is nie vir die toorn van God bestem nie, omdat daar geen veroordeling is vir dié wat in Christus Jesus is nie. Soos in die tyd van Noag en Lot sal die Here eers sy kinders wegneem en in ‘n plek van veiligheid stel voordat Hy sy toorn oor die goddeloses sal uitstort.
Is jy gereed vir die ontvlugting? Die Here Jesus het gesê: “Waak en bid altyddeur, sodat julle waardig geag mag word om al hierdie dinge wat kom, te ontvlug en voor die Seun van die mens te staan” (Luk. 21:36).